CELEX: 32000F0712(02)
Language: bg
Date: 2000-05-29 00:00:00
Title: Акт на Съвета от 29 май 2000 година за съставяне на Конвенция за взаимопомощ по наказателноправни въпроси между държавите-членки на Европейския съюз в съответствие с член 34 от Договора за Европейския съюз (2000/С 197/01)

19/ 11
            
            
               BG
            
            
               Официален вестник на Европейския съюз
            
            
               272
            
         32000F0712(02)
   
               C 197/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      АКТ НА СЪВЕТА
   
   от 29 май 2000 година
   за съставяне на Конвенция за взаимопомощ по наказателноправни въпроси между държавите-членки на Европейския съюз в съответствие с член 34 от Договора за Европейския съюз
   (2000/С 197/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, буква а) и член 34, параграф 2, буква г) от него,
   като взе предвид инициативата на държавите-членки,
   като взе предвид становището на Европейския парламент (1)
   
   като има предвид, че:
   
               (1)
            
            
               За постигане на целите на Съюза, правилата за взаимопомощ по наказателноправни въпроси между държавите-членки на Европейския съюз следва да се усъвършенстват и за тази цел следва да се състави конвенция, чийто текст е приложен към настоящия акт.
            
         
               (2)
            
            
               Някои разпоредби на Конвенцията попадат в обхвата на член 1 от Решение 1999/437/ЕО на Съвета от 17 май 1999 г. относно определени условия по прилагането на Споразумението между Съвета на Европейския съюз и Република Исландия и Кралство Норвегия за асоцииране на тези две държави към изпълнението, прилагането и развитието на достиженията на правото от Шенген (2).
            
         
               (3)
            
            
               Такъв е случаят с членове 3, 5, 6, 7, 12 и 23, доколкото имат връзка с член 12, членове 15 и 16, както и с член 1, доколкото има връзка с посочените членове.
            
         
               (4)
            
            
               Процедурите, които са предвидени в Споразумението между Съвета на Европейския съюз и Република Исландия и Кралство Норвегия за асоцииране на тези държави към изпълнението, прилагането и развитието на достиженията на правото от Шенген (3), бяха спазени по отношение на тези разпоредби.
            
         
               (5)
            
            
               Когато приемането на настоящия акт се нотифицира на Република Исландия и Кралство Норвегия в съответствие с член 8, параграф 2, буква а) от горепосоченото споразумение, тези две държави ще бъдат уведомени за съдържанието на член 29 относно влизането в сила за Исландия и Норвегия и ще бъдат поканени да представят, към момента на уведомяване на Съвета и Комисията относно изпълнението на своите конституционни изисквания, съответните декларации по член 24 от конвенцията,
            
         РЕШИ, че конвенцията, чийто текст е приложен към приложението и който е подписан днес от представителите на правителствата на държавите-членки на Европейския съюз, се съставя с настоящото,
   ПРЕПОРЪЧВА конвенцията да се приеме от държавите-членки в съответствие с техните съответни конституционни изисквания.
   ПРИКАНВА държавите-членки да започнат изпълнението на приложимите за тази цел процедури преди 1 януари 2001 г.
   
      Съставено в Брюксел на 29 май 2000 година.
      
         За Съвета
         Председател
         A. COSTA
         
      
   
   
      (1)  Становище от 17 февруари 2000 г. (още непубликувано в Официален вестник)
   
      (2)  ОВ L 176, 10.7.1999 г., стр. 31.
   
      (3)  ОВ L 176, 10.7.1999 г., стр. 36.